Source: https://ficek.sk/trovy-zastupovania-advokatom-298
Timestamp: 2019-12-12 04:28:39+00:00
Document Index: 2639632

Matched Legal Cases: ['súd ', '§ 142', '§ 142', 'súd ', 'Súd ', '§ 146', '§ 146', '§ 146', '§ 146', 'súd ', 'súd ', 'Súd ', 'súd ']

[2019] Trovy zastupovania advokátom | Právna Poradňa '
Trovy zastupovania advokátom
Otázka: Trovy zastupovania advokátom
Dobry den, jedna sa o zaplatenie trov zastupovania advokatom vo veci tykajucej sa zmenky. Nečestne sa zachoval navrhovatel (mimochodom dobry kamarat) a ide mi o pravnu radu,či sa mi po predloženi dokazov oplati bojovat alebo nie. Ja ako dlžnik som mal od znameho požicanu sumu 10.000,-€ na mes.urok.cca 2roky si mesačne chodil po slušny urok, až nasledne v juli prišiel a chcel vratit celu sumu na dohodnuty termin. S vyplatenim som meskal, tak mi cez jeho pravnika poslal vyzvu. Ale 21.08. som peniaze zohnal a žiadal o stretnutie. Zacal sa vyhovarat, ze je v zahranici, na dalsie dohodnute tiez neprisiel. Az 09.09. na stretnuti som mu vyplatil dlznu sumu vymenou za zmenku a podpisany papier v ktorom sa hovori, že sme s konečnou platnostou definitivne finančne vysporiadani. Po vyplateni mi oznamil,že podal na mna žalobu 22.08. (den po oznameni, ze mam pre neho peniaze nachystane!). Naco mi prislubil, ze zalobu celu stiahne. 10.09. jeho pravnik podal spatvzatie, ale ziada sud, aby som uhradil trovy konania 1500 €...co sa mi moc nepači , žalobu predsa vobec podavat nemusel, ale to by musel potom zaplatit pravnika zo svojich.. Vcera prislo Upovedomenie zo sudu, ze ho súd presuva na OS do iného mesta z dovodu sudu o zmenkach (vo veci zapl.10.000€ s prisl.!?!). Ako je to s trovami zastupovania advokátom. Budem ich musieť uhradiť?
Odpoveď: Trovy zastupovania advokátom
Náhradu trov zastupovania advokátom upravuje ustanovenie § 142 Občianskeho súdneho poriadku (OSP).
Podľa § 142 ods. 1 OSP Účastníkovi, ktorý mal vo veci plný úspech, súd prizná náhradu trov potrebných na účelné uplatňovanie alebo bránenie práva proti účastníkovi, ktorý vo veci úspech nemal. Súd teda v určitých prípadoch môže priznať náhradu trov zastupovania advokátom.
Podľa § 146 OSP platí, že
c) bolo zastavené,
d) začalo na návrh prokurátora.
Z dôvodu, že navrhovateľ zobral návrh späť, bude konanie zastavené v časti istiny a úroku. V tomto prípade žiadne z účastníkov nemá nárok na náhradu trov konania podľa § 146 ods. 1 písm. c/ OSP.
Avšak môže sa uplatniť aj ustanovenie § 146 ods. 2 (vid vyššie).
Podmienkou na uplatnenie § 146 ods. 2 je zavinenie zastavenia konania. Obyčajne platí, že pokiaľ dlžník uhradí dlh po podaní žaloby, má sa za to, že dlžník zavinil zastavenie konania.
Ďalšia podmienka , o ktorú bude navrhovateľ opierať svoj nárok na náhradu trov konania je, že „návrh bol podaný dôvodne“.
Vo Vašej otázke píšete argumenty, podľa ktorých je možné mať za to, že návrh nebol podaný dôvodne, pretože ste boli pripravený plniť ešte pred podaním žaloby avšak dlžník sa vyhýbal a odmietal prijať plnenie. POKIAĽ by ste vedeli preukázať to, že dlžník odmietal prijať plnenie, že sa vyhováral a teda už 21.08. ako píšete ste mohli dlh uhradiť, potom žiadne trovy súdneho konania hradiť nebudete musieť. Preukázať, to môžete písomnými dokladmi (e-mailami), nielen Vašim mailom dlžníkovi, ale aj mailom od navrhovateľa, v ktorom Vám píše, že teraz nemôže prijať plnenie. Určite by bolo vhodné mať aj svedka, ktorý potvrdí, že už 21.08. ste boli pripravený platiť a že navrhovateľ odkladal prijatie plnenia.
Pokiaľ by sa Vám však takéhoto svedka nepodarilo získať a mali by ste iba mail z Vašej strany o tom, že mu zaplatíte, pre súdne účely by to nemuselo stačiť a trovy zastupovania advokátom by ste museli zaplatiť, pretože by ich súd navrhovateľovi priznal, nakoľko ste boli v omeškaní.
Konanie bolo postúpené preto na inú súd, pretože na prejednanie zmeniek sú príslušné okresné súd v sídle krajského súdu.
Keďže žaloba bola vzatá späť, konať sa bude už len o trovách zastupovania advokátom. To, že je tam napísané, že ide o konanie o zaplatenie 10.000 eur nie je podstatné, pretože takto sa to píše vždy aj keď je dlh uhradený.
Zabezpečiť všetky listinné dôkazy k tomu, že ste boli pripravený dlh plniť už pred podaním žaloby a že navrhovateľ odmietal prijať plnenie tvrdením, že je v zahraničí. Rovnako zabezpečiť prípadného svedka, ktorý to potvrdí aj na súde.
Súd totiž bude pokračovať už len o trovách zastupovania advokátom.
Konanie bude teda iba o dôvodnosti podania návrhu. Protistrana bude poukazovať na to, že dlh bol už dávno splatný. Na to je potrebné uviesť, že ale Vy ste boli pripravený plniť už pred podaním žaloby a preto návrh nie je dôvodný, teda, že žalobu nemal dôvod podávať.
Mohlo sa stať aj to, že on splnomocnil advokáta na podanie žaloby ešte skôr (t.j. pred 21.08.) a advokát nepodal žalobu hneď ako ho splnomocnil, potom ste sa veriteľovi ozvali, on to oznámil advokátovi. Advokát si uvedomil, že už mal dávno podať žalobu, pretože ak to zaplatíte, neprizná mu súd náhradu trov konania. Preto hneď na druhý deň podal žalobu. Toto sa samozrejme ťažko preukazuje.
Postup teraz bude taký, že Vám príde zo súdu žaloba protistrany a späťvzatie a zároveň žiadosť o vyjadrenie sa k žalobe. Súdu musíte zaslať vyjadrenie sa k žalobe. Už v tomto vyjadrení by ste mali napísať všetky vyššie uvedené skutočnosti, priložiť listinné dôkazy a označiť svedka, ktorý to môže dosvedčiť (menom, priezviskom a adresou bydliska).
Povinnosť uhradiť trovy exekúcie
Trovy zahraničného rozvodu v Rakúsku
Budem musieť uhradiť trovy konania?